text: Vellykket redningsøvelse i Lillebælt
  10 april 2013 kl. 13.56
  Marinehjemmeværn, Søværnets Operative Kommando, læger og politi og andre myndigheder øvede sig onsdag på og i Lillebælt ved Fredericia.
  Det foregik ud for lystbådehavnen i Fredericia, hvor øvelsen gik ud på at en turbåd med 13 mennesker var kommet i havsnød.
  59 brandfolk, en stribe politifolk og sygehus-personale deltog i øvelsen.
  Og de gjorde det rigtig godt - havde det været alvor ville alle 13 passagerer om bord på båden være overlevet.
  Formålet med øvelsen var at træne samarbejdet mellem de forskellige myndigheder.
  